**Založnik:**

Revija Socialno delo

Fakulteta za socialno delo, Univerza v Ljubljani

Topniška cesta 31

1000 Ljubljana

ki jo zastopa vodja založbe Borut Petrović Jesenovec,

(v nadaljevanju založnik)

in

**Avtor\_ica:**

**[ime in priimek]**

Naslov: **[vnesi naslov]**

sklepata

**DOGOVOR O SODELOVANJU št. xx/202x**

(v nadaljevanju pogodba)

1. **člen**

**(Uvodne določbe)**

1.1. Pogodbeni stranki uvodoma ugotavljata:

* da je **[ime in priimek]** avtor\_ica prispevka **[naslov avtorskega dela]** (v nadaljevanju: »avtorsko delo«);
* da sta stranki soglasni, da avtor\_ica na podlagi te pogodbe ne prejme avtorskega honorarja.

1.2. Pogodbeni stranki se strinjata, da se pogodba sklepa v slovenski in angleški različici. Zavezujoča je slovenska različica.

**2. člen**

**(Predmet pogodbe)**

2.1. Predmet te pogodbe je prenos avtorskih pravic na avtorskem delu **[ime in opis dela]**.

2.2. S to pogodbo se urejajo pravice in obveznosti avtorja\_ice in založnika ter prenos pravic na avtorskem delu iz točke 2.1. te pogodbe.

**3. člen**

**(Obseg in narava prenosa avtorskih pravic)**

3.1. Avtor\_ica na avtorskem delu iz točke 2.1. te pogodbe na založnika prenaša vse materialne avtorske pravice, avtorski sorodne pravice in druge pravice avtorja (v nadaljevanju: avtorske pravice) v skladu z Zakonom o avtorski in sorodnih pravicah (v nadaljevanju ZASP), kar obsega zlasti pravico reproduciranja, pravico javnega izvajanja, pravico javnega prenašanja, pravico javnega predvajanja s fonogrami in videogrami, pravico javnega prikazovanja, pravico radiodifuznega oddajanja, pravico radiodifuzne retransmisije, pravico sekundarnega radiodifuznega oddajanja, pravico dajanja na voljo javnosti, pravico predelave, pravico avdiovizualne priredbe, pravico distribuiranja in pravico dajanja v najem.

3.2. Pravice iz prejšnje točke se prenesejo neodplačno in neizključno ter teritorialno, časovno in vsebinsko neomejeno.

3.3. Avtor\_ica izrecno in brezpogojno dovoljuje, da lahko založnik avtorske pravice, ki jih pridobi s to pogodbo, prenaša naprej na tretje osebe.

3.3. Založnik ima pravico do prve izdaje dela pod odprto licenco CC BY SA.

3.4. Prenos vseh avtorskih pravic avtorja\_ice na avtorskem delu z avtorja\_ice na založbo se zgodi s podpisom te pogodbe.

**4. člen**

**(Moralne avtorske pravice)**

4.1. Založnik se zavezuje, da bo pri vsaki uporabi dela varoval moralne pravice avtorja\_ice.

**5. člen**

**(Jamčevanje avtorja\_ice in odgovornost)**

5.1. Avtor\_ica izrecno jamči, da je imetnik\_ca vseh avtorskih pravic na avtorskem delu iz točke 2.1. te pogodbe, ki so potrebne za ustrezen prenos pravic v skladu s 3. členom te pogodbe.

5.2. Avtor\_ica jamči, da avtorsko delo ne posega v avtorske, sorodne pravice ali druge pravice tretjih oseb v skladu z ZASP in v morebitne druge pravice tretjih oseb.

5.3. Podpisan\_a avtor\_ica jamči, da prispevek ni bil objavljen ali sprejet v objavo v nobeni drugi domači ali tuji reviji ali knjigi in tudi ni v recenzijskem postopku pri drugi domači ali tuji reviji ali knjigi.

5.4. V primeru, da se izkaže, da avtorsko delo iz točke 2.1. posega v avtorske, sorodne ali druge pravice tretjih oseb v skladu z ZASP in morebitne druge pravice tretjih oseb, ali krši katero od drugih določil 3. člena te pogodbe, bo avtor\_ica založniku povrnil\_a vso posredno in neposredno škodo, ki bi založniku zaradi tega nastala.

**6. člen**

**(Druge obveznosti avtorja\_ice)**

6.1. Avtor\_ica je seznanjen\_a in se strinja s pravili, ki so navedena v *Navodilih za avtorje za pripravo prispevkov* ter v *Izjavi o etiki objavljanja in zlorabah pri objavljanju*, ki so določena v reviji Socialno delo.

6.2. Avtor\_ica jamči, da je pri raziskovalnem delu, ki je predstavljeno v znanstvenem oziroma strokovnem članku, upošteval\_a etična načela raziskovanja in postopke v skladu z veljavnimi zakoni in institucionalnimi smernicami ter da delo ne vsebuje plagiatorstva ali kakršnihkoli nespodobnih, klevetniških ali namerno škodljivih informacij.

6.3. V primeru raziskave, ki vključuje raziskovanje z ljudmi, avtor\_ica jamči, da je ustrezno obvestil\_a vse udeležence v raziskavi in pridobil\_a vsa potrebna dovoljenja ter upošteval\_a pravico do zasebnosti ljudi in zagotovil\_a varstvo njihovih osebnih podatkov.

6.4. Avtor\_ica jamči, da je v svojem prispevku razkril\_a morebiten finančni ali drug bistveni konflikt interesov, ki bi lahko vplival na rezultate ali interpretacijo besedila. Vsi morebitni viri finančne podpore projekta so jasno navedeni.

**7. člen**

**(Končne določbe)**

7.1. Za razlago določil, ki v pogodbi niso posebej opredeljena, se smiselno uporabljata ZASP in Obligacijski zakonik.

7.2. Pogodbeni stranki se zavezujeta, da se bosta o vseh ovirah pri izpolnjevanju te pogodbe nemudoma in pisno obveščali.

7.3. Pogodbeni stranki soglašata, da bosta poskusili rešiti spore iz te pogodbe sporazumno, v kolikor bi se to izkazalo za neuspešno, je za reševanje sporov izključno pristojno stvarno pristojno sodišče v Ljubljani. V sporih iz te pogodbe se uporabi slovensko pravo.

7.4. Pogodba začne veljati, ko jo podpišeta obe stranki.

7.5. Vse spremembe in dopolnitve te pogodbe se urejajo v pisnem aneksu k tej pogodbi.

7.6. Pogodba je sestavljena v dveh enakih izvodih, ki oba veljata kot original. Enega prejme avtor\_ica, drugega pa založnik.

Založnik: Avtor\_ica:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Datum in kraj: Datum in kraj:

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

|  |  |
| --- | --- |
|  |  |